# Tenzin Gyatso

Lhamo Dondrub de naixement, rebatejat Jetsun Jamphel Ngawang Lobsang Yeshe Tenzin Gyatso (en tibetà: བསྟན་འཛིན་རྒྱ་མཚོ, literalment: «Senyor sagrat, Glòria Suau, Compassiu, Defensor de la Fe, Oceà de Saviesa»), conegut com a Tenzin Gyatso (Tengster, Tibet, 6 de juliol de 1935) és el 14è Dalai-lama del Tibet, líder religiós de l'Escola Gelug del budisme tibetà i Premi Nobel de la Pau el 1989.

## Citacions

* La clau és la pau interior: si es té pau interior, els problemes externs no afectaran el profund sentit de pau i tranquil·litat. En aquest estat mental es poden afrontar les situacions amb raonament i tranquil·litat, mentre es manté la felicitat interior. Això és molt important. Sense pau interior, per molt confortable que sigui la vida material, encara s'estarà preocupat, molest o trist per diferents circumstàncies.
       Oslo, cerimònia del Nobel, 11 de desembre de 1989.
          Paraules del discurs en recollir el Premi Nobel de la Pau
* La pau, en el sentit d'absència de guerra, és de poc valor per a algú que s'està morint de gana o de fred. No eliminarà el dolor de la tortura infligida a un presoner de consciència. Ni tampoc consola aquells que perden els seus éssers estimats en inundacions causades per la intensa desforestació en un país veí. La pau només pot durar allà on els drets humans es respecten, on la gent està ben alimentada i on els individus i nacions són lliures.
       Oslo, cerimònia del Nobel, 11 de desembre de 1989.
          Paraules del discurs en recollir el Premi Nobel de la Pau
* Si cada un de nosaltres busquem egoistament només el que creiem que ens interessa, sense preocupar-nos de les necessitats dels altres, acabarem no només fent mal als altres, sinó també a nosaltres mateixos.
       Oslo, cerimònia del Nobel, 11 de desembre de 1989.
          Paraules del discurs en recollir el Premi Nobel de la Pau
* Per tant temps com duri l'espai tant temps com romanguin éssers vius, fins llavors, pugui jo també romandre per dissipar la misèria del món.
       Oslo, cerimònia del Nobel, 11 de desembre de 1989.
          Paraules del discurs en recollir el Premi Nobel de la Pau
* El fonamentalisme és aterridor perquè es basa purament en l'emoció, en lloc de la intel·ligència. Evita que els seguidors pensin com a individus i en el bé del món.
    (en anglès) Fundamentalism is terrifying because it is based purely on emotion, rather than intelligence. It prevents followers from thinking as individuals and about the good of the world.
       The Daily Telegraph, 1 d'abril de 2006.
* Mai vaig demanar a gent com en Richard Gere que vinguessin, però seria de ximples detenir-los. Tinc tibetans, indis, motxillers, malalts de SIDA, religiosos, polítics, actors i princeses. La meva actitud és donar a tots una mica del meu temps. Si puc contribuir d'alguna manera a la seva felicitat, em fa feliç.
    (en anglès) I never asked people like Richard Gere to come, but it is foolish to stop them. I have Tibetans, Indians, backpackers, Aids patients, religious people, politicians, actors and princesses. My attitude is to give everyone some of my time. If I can contribute in any way to their happiness, that makes me happy.
       The Daily Telegraph, 1 d'abril de 2006.
* Tradicionalment, l'educació per desenvolupar un bon cor era tasca de les religions, però ara s'hauria d'educar en valors d'una manera laica, respectant totes les religions.
       La Xarxa, 9 de setembre de 2007.
* L'afecte i la compassió ens ajuden a tenir una millor salut mental, però també física.
       La Xarxa, 9 de setembre de 2007.
* El budisme tibetà no depèn d'un individu. Tenim molt bones estructures organitzatives amb monjos i estudiosos molt ben preparats[...] La institució del dalai-lama tenia importància a causa del seu poder polític, i això ara ja no existeix.
       Welt amb Sonntag, 9 de setembre de 2014.
* A l'actualitat existeix una educació moderna altament enfocada en els valors materials.
       Politicking, 15 d'agost de 2015.
* Sóc marxista. Segueixo sent marxista. El concepte mateix de socialisme m'encanta.
       Politicking, 15 d'agost de 2015.

## Referències

* 1 2 3 4 «Discurs del Premi Nobel de la Pau 1989». La Casa del Tibet [Consulta: 21 novembre 2016].
* 1 2 Thomson, Alice «Westerners are too self-absorbed». The Daily Telegraph, (01-04-2006) [Consulta: 21 novembre 2016].
* 1 2 «L'afecte i la compassió ens ajuden a tenir una millor salut física i mental, afirma el Dalai Lama». La Xarxa, (09-09-2007) [Consulta: 21 novembre 2016].
* ↑ «El dalai-lama creu que ningú l'hauria de rellevar al capdavant de la institució». Corporació Catalana de Mitjans Audiovisuals, (09-09-2014) [Consulta: 21 novembre 2016].
* 1 2 «El Dalái Lama a RT: "Sigo siendo marxista"». RT, (15-08-2015) [Consulta: 21 novembre 2016].

## Enllaços externs

Tenzin Gyatso - Lloc web oficial